****************
لانا عرب لانا ترُك لانا برابرة
ولانا اندلس ولانا افارقة
ولانا ﭬريڨ ولانا امالط
ولنا صقلية ولانا سبانيول
ولانا جناوة ولانا بوشناق
ولاناحضر ولانا بدو
ولانا جبالية ولانا بلدية
ولانا بيض وعينينا زرق ولانا سمر وخنافرنا مفرطحين
ولانا شقر منمشين ولانا طوال واكتافنا عراض
ولانا فرسان ركابة خيل ولانا اصحاب علم لحاسة اقلام
ولانا زغابة قطاع طريق ولانا اهل زاوية مسالمين
ولانا اصحاب تقوى متطهرين ولانا زنادقة سبابة دين
ولانا تجار وريوس أموال ولانا فلاحة أمالي هناشير
ولانا اصحاب سعي وريصان واغلام ولانا هطاية لقاطة سبول
ولانا اصحاب جود كرامة الضيف ولانا حذَّاق ليام الشدايد
ولانا اهل بادية وبيوت الشعر ولانا أمالي سرايات ورخام وزليز
ولانا في العير ولا في النفير عرايا الزكوك في صبعنا خاتم